**ხშირად დასმული შეკითხვები**

**კითხვა:** განა განმცხადებლის ხელმოწერა საკმარისია განაცხადზე? ბეჭდით დადასტურება აუცილებელია? და ვისი ბეჭდით? ინსტიტუტის, რომელიც გერბიანი არ არის თუ უნივერსიტეტის, რომელშიც ჩვენ შევდივართ და რომელიც გერბიანია?

კანცელარიაში მხოლოდ ხელმოწერილი პროექტის შიფრიანი განცხადება უნდა წარვადგინოთ? ელექტრონულად გადმოგზავნილი დოკუმენტების ამობეჭდილი ვარიანტი, ე.წ. hard copy საჭირო არ არის?

**კითხვა:** ბიუჯეტის ფორმაში ერთი შეხდევით შეცდომა მე-3 გრაფაში - ვიზა და მე-4 გრაფაში.

**პასუხი:** ჩვენმა საფინანსომ ისურვა რომ ყველა აპლიკანტის შევსებულ ბიუჯეტის ფორმაში ერთი და იგივე  ვალუტა ერთნაირად ფიქსირდებოდეს ლარებში და არ იყოს სხვადასხვა კურსით შემოტანილი ბიუჯეტის ფორმები, მიუხედავად იმისა, რომ კურსი ყოველდღიურად იცვლება.

თქვენ ამით საბოლოოდ პრობლემა არ შეგექმნებათ, რადგან გამარჯვების შემთხვევაში, ხელშეკრულების გაფორმების შემდეგ  გადარიცხვა განხორციელდება იმ კურსით რაც იმ დღეს ექნება ეროვნულ ბანკს დადგენილი.

**კითხვა:** კანცელარიაში ერთგვერდიანი განაცხადი შემოვიტანო?

**პასუხი:** გიდასტურებთ, რომ კანცელარიაში  წარმოადგენთ მხოლოდ ერთ გვერდიან განაცხადს თქვენს მიერ ხელმოწერილს, რაც   მრავალგვერდიანი პროექტის ბეჭდვას აგარიდებთ.

**კითხვა:** ვერ ვაგზავნი წერილს ერთ პდფ ფაილად.

**პასუხი:** თქვენ წერილი უნდა გამოგაზავნოთ თანდართული რამდენიმე პდფ ფაილოთ. გთხოვთ იხილოთ ჩამონათვალი ფონდის ვებ-გვერდზე.

1. სააპლიკაციო   ფორმა

2. ბიუჯეტის ფორმა

3. საერთაშორისო სამეცნიერო ღონისძიებაში წარსადგენი მოხსენების მიღების და მიწვევის დამადასტურებელი დოკუმენტ(ებ)ი. თუ ეს დოკუმენტები შედგენილია უცხო ენაზე, ატვირთული უნდა იქნას თარგმანი დამოწმებული თარჯიმნის/თარჯიმანთა ბიუროს ბეჭდით

4. შესაბამისი აკადემიური ხარისხის დამადასტურებელი დოკუმენტის ასლი;

5.ინფორმაცია კონკურსში მონაწილის სამუშაო ადგილის/სწავლის შესახებ;

6.ავიაბილეთების (ან, შესაბამისად, სხვა სატრანპორტო საშუალებების) ჯავშნის/ინვოისის ასლი, მოითხოვება ავიაკომპანიის ეკონომკლასის ფასი (თვითმფრინავი (ეკონომკლასი), საზოგადოებრივი ტრანსპორტი/მატარებელი, ავტობუსი, სამარშრუტო ტრანსპორტი, ბორანი დანიშნულების ადგილამდე; გარდა ტაქსისა) ორმხრივი მგზავრობის ხარჯების ანაზღაურებას;

7.თანადაფინანსების შემთხვევაში, შესაბამისი ორგანიზაციის თანხმობის წერილი თანადაფინანსებაზე, თანხის მითითებით. იმ შემთხვევაში, თუ ასეთი წერილი შედგენილია უცხო ენაზე, ატვირთული უნდა იქნას თარჯიმნის/თარჯიმანთა ბიუროს ბეჭდით დამოწმებული თარგმანი ქართულ ენაზე;

8.პირადობის მოწმობის ასლი და ბანკის ანგარიშის ნომერი (გაცემული ბანკის მიერ), რომელზეც გამარჯვების შემთხვევაში ჩაირიცხება თანხა;

9. საკონკურსო განაცხადში მითითებული 3 ყველაზე მნიშვნელოვანი პუბლიკაციის ასლები (ჟურნალის/მონოგრაფიის სატიტულო გვერდი, სარჩევი ავტორის გვარის მითითებით, პუბლიკაციის/ნაშრომის პირველი და ბოლო გვერდები; პუბლიკაციებში ჩაითვლება: საერთაშორისო აკადემიური გამომცემლობის მიერ გამოცემული მონოგრაფია, პუბლიკაცია საერთაშორისო რეფერირებად ჟურნალში, ადგილობრივი აკადემიური გამომცემლობის მიერ გამოცემული მონოგრაფია, პუბლიკაცია ადგილობრივ რეფერირებად ჟურნალში, საერთაშორისო საკონფერენციო აბსტრაქტები და ადგილობრივი საკონფერენციო აბსტრაქტები).

**კითხვა:** ხომ არ გამორიცხავს ქვემოთ მოყვანილი მუხლი "მუხლი 4. კონკურსში მონაწილეობის პირობები: 1. სამოგზაურო გრანტები გაიცემა მხოლოდ იმ საერთაშორისო სამეცნიერო ან რეგიონულ ღონისძიებებში მონაწილეობის მისაღებად, რომლებიც დაგეგმილია 2016 წლის 15 მარტიდან 2016 წლის 30 ივნისის ჩათვლით".  იმ კონფერენციებში მონაწილეობას, რომლებიც იწყება ივნისში და მთავრდება ივლისში, ანუ მდებარეობს ნაკადებს შორის გარდამავალ პერიოდში (მაგ. 2016 წლის 27 ივნისი - 2 ივლისი ). როგორ უნდა მოვიქცეთ თუ ღონისძიების ჩატარების ვადები არ ჯდება სრულად არცერთ ნაკადში?

**პასუხი:**  მოცემული შეკითხვა გარკვეულწილად პასუხის შემცველია, კერძოდ, ნათლადაა მითითებული, რომ სამოგზაურო გრანტები გაიცემა მხოლოდ იმ საერთაშორისო სამეცნიერო ან რეგიონულ ღონისძიებებში მონაწილეობის მისაღებად, რომლებიც დაგეგმილია 2016 წლის 15 მარტიდან 2016 წლის 30 ივნისის ჩათვლით. თქვენ შეგიძიათ მონაწილეობა მიიღოთ მეორე ნაკადის კონკურსში, რადგან მეორე ნაკადი დაფინანსდება 1 ივნისიდან.

**კითხვა:** ამმომენტისთვის სტატია გაგზავნილი მაქვს გამოსაქვეყნებლად,სავარაუდოდ გრანტის მიღების კონკურსის მომენტში არ იქნება დაბეჭდილი. შემიძლია თუ არა მონაწილეობის მიღება?და ქულა თუ დამაკლდება?

**პასუხი:** სამწუხაროდ გაგზავნილ და ჯერ არ დაბეჭდილ სტატიას ვერ ჩაგითვლით და შესაბამისი ქულა დაგაკლდებათ, მაგრამ თქვენ ეს არანაირად არ გიშლით ხელს მიიღოთ კონკურსში მონაწილეობა.

თუმცა არ გამოვრიცხავ, რომ თქვენ გაქვთ კიდე 2 პუბლიკაცია და მესამე საუბრობთ. თუ მართლაც ასეა, მაშინ მესამეზე, რომელიც გაგზავნილი გაქვთ შეგიძლიათ მეტი ინფორმაცია მოგვაწოდოთ. მაგალითად, გამომცემლობის თანხმობის წერილი, რომ მიიღო დასაბეჭდად, თარიღის მითითებით (როდის გამოქვეყნდება).

**კითხვა:** თვის ბოლოს საზღვარგარეთ მიწევს გასვლა და თუ შეიძლება კანცელარიაში მინდობილობით სხვამ რომ შემოიტანოს ხელმოწერილი საბუთი და აწარმოოს ყველა საქმე ჩემს მაგივრად რასაც თქვენ მოითხოვთ.

**პასუხი:** შესაძლებელია, რომ ნოტარიულად დამოწმებული მინდობილობით თქვენი სახელით სხვა მოვიდეს და აწარმოოს თქვენი საქმე.

**კითხვა:** „პროექტის დასახელება“- იგივე უნდა იყოს რაც კონფერენციის დასახელებაა/ჩვენი მოხსენების სათაურია? თუ არც ერთი არაა აუცილებელი?

**პასუხი:** პროექტის დასახელება იგივე უნდა იყოს რაც მოხსენების დასახელებაა.

**კითხვა:** ვგეგმავ კონფრენციაზე გამგზავრებას სადაც ორი მოხსენება მაქვს და შესაბამისად მოწვევაც.

შესაძლებელია თუ არა სააპლიკაციო ფორმაში, ორივე მოხსენების რეზუმე შევიტანო? და ეს როგორ შეფასდება?

და თუ შესაძლებელია ორივე მოხსენების რეზუმეს შეტანა. დავამატო სააპლიკაციო ფორმას უჯრედი მეორე რეზუმისათვის თუ ორივე რეზუმე ერთ უჯრაში ჩავწერო?

**პასუხი:** სააპლიკაციო ფორმაში შესაძლებელია ორივე რეზიუმეს შეტანა, ცალკე უჯრის დამატებით.

**კითხვა:** როდესაც ფონდიდან ვითხოვ მხოლოდ თანხის ნაწილს (მაგ. ღონისძიების სარეგისტრაციო გადასახადს), ხოლო დანარჩენს თავად ვიფინანსებ (მაგ.სასტუმროს) ოღონდ პროექტის წარდგენისას ჯერ არ მექნება გადახდილი სასტუმროს თანხა ასეთ შემთვევაშიც წერილი უნდა წარმოვადგინო, რომ მე ნამდვილად დავფარავ დანარჩენ ხარჯებს? თუ თვითდაფინანსებისას არაფერი საბუთი/წერილი არაა საჭირო, უბრალოდ ბიუჯეტის ფორმაში მივუთითებ რომ თავად ვაფინანსებ საკუთარ მგზავრობას? ჩაითვლება ეს არასრულყოფილად წარმოდგენილ დოკუმნტაციად?

**პასუხი:** თვითდაფინანსების შემთხვევაში, ავსებთ კომენტარის გრაფას და ბიუჯეტის მარჯვენა სვეტს.

**კითხვა**: ორგანიზატორის მისამართი: რა იგულისხმება? კონფერენციიის ჩატარების ადგილის მისამართი? ანუ კონეფერნცია ტარდება სასტუმროში? სასტუმროს მისამართი?

**პასუხი:** უნდა მიუთითოთ კონფერენციის ჩატარების ადგილის მისამართი.

**კითხვა:** სააპლიკაციო ფორმის ცხრილში - პუბლიკაციის ჩამონათვალს ვადგენთ იმ ენაზე რა ენაზეცაა სტატია გამოქვეყნებული? თუ ქართულ თარგმანსაც ვწერთ? ცხრილში არის ჟურნალის სათაური და არაა ტომის ნომერი, ამიტომ თუ არ მივუთითებთ არ ჩაითვლება არასრულყოფილად შევსებულად?

**პასუხი:** თარგმნა საჭირო არ არის. შეეცადეთ მიუთითოთ ტომი, იმისთვის რომ ადვილად მოიძებნოს სტატია.

**კითხვა:** ანგარიშგებაში მითითებული, რომ „სამოგზაურო გრანტის მიმღებმა ქვეყანაში დაბრუნებიდან 2 თვის ვადაში უნდა გააკეთოს პრეზენტაცია მოხსენებისა და კონფერენციის შესახებ ფონდის მიერ უზრუნველყოფილ საჯარო ღონისძიებაზე (საჯარო ლექციების/სემინარების სერიაში).“ **შეკითვა მდგომარეობს შემდეგში:** კონეფრენციიდან დაბრუნების შემდგომ მალევე დაახლოებით 2 კვირაში ვგეგმავ უცხოეთში გამგზავრებას 3 თვით. შესაძლებელია თუ არა ფონდთან შეთანმებით ჩემი პრეზენტაცია კონფერენციიდან დაბრუნების შემდგომ საჯარო ღონისძიებების ფარგლებში მალევე დავნიშნოთ, ანუ ამ 2 კვირის ფარგლებში? რამდენად მოქნილი სისტემაა? მოხერხდება?

**პასუხი:** დიახ შესაძლებელია.

**კითხვა:** ტრანსპორტირების ბილეთის ფასი, შესაბამისი დამადასტურებელი დოკუმენტით (ჯავშანი/ინვოისი) ერთი უნდა იყოს დაფიქსირებული, თუ რამდენიმე?

ტრანსპორტირების (მხოლოდ ეკონომკლასის ბილეთი) ორმხრივი მგზავრობის ხარჯების მიხედვით უნდა იყოს დაფიქსირებული მხოლოდ ერთი. რეკომენდაციაა წარმოადგინოთ შეძლებისდაგვარად ნაკლებფასიანი ბილეთი.

**კითხვა:**  მოწვევა საერთაშორისო სამეცნიერო ორგანიზაციიდან რა ფორმის უნდა იყოს?

**პასუხი:** საერთაშორისო სამეცნიერო ღონისძიების პროგრამაში განმცხადებლის მოხსენების მიღების/ჩასმის და მიწვევის დამადასტურებელი დოკუმენტ(ებ)ი უნდა იყოს სატიტულო ფურცელზე, ხელმოწერილი და შემდგომ ნათარგმნი ქართულ ენაზე და დამოწმებული თარჯიმნის/თარჯიმანთა ბიუროს ბეჭდით- დასკანირებული pdf ფორმატში.

**კითხვა:** როგორ ითვლება დღიური/სადღეღამისო ხარჯები? და აპლიკანტმა თვითონ უნდა ჩაწეროს თუ არა ბიუჯეტში?

**პასუხი:** სადღეღამისო და საცხოვრებელი ფართობის დაქირავების/სასტუმროს ხარჯების შედგენისას უნდა იხელმძღვანელოთ საქართველოს პრეზიდენტის 2005 წლის 20 აპრილის # 231 ბრძანებულებით „მოსამსახურეთათვის სამსახურებრივი მივლინების ხარჯების ანაზრაურების შესახებ“. ამ ხარჯვით კატეგორიას აპლიკანტი ავსებს დამოუკიდებლად ბიუჯეტის გრაფაში.

**კითხვა:** იმ შემთხვევაში თუ საკონფერენციო სარეგისტრაციო თანხა და სასტუმროს ღირებულება არის ერთ მთლიან პაკეტში, როგორ მოხდება ამის ანაზღაურება?

**პასუხი:** ამ შემთვევაში მოწვევაში აუცილებელია ხარჯვითი კატეგორიების დიფერენცირება. მომწვევ მხარეს სთხოვეთ, გამოგიგზავნოთ დოკუმენტი, სადაც მკაფიოდ იქნება გამიჯნული ხარჯვითი კატეგორიები.

**კითხვა:** ანაზღაურდება თუ არა, ვიზის მოსაკრებელი?

**პასუხი:** დიახ, ანაზღაურდება კონკურსში გამარჯვების შემთხვევაში. საჭირო იქნება შესაბამისი თანხის გადახდის დამადასტურებელი საბუთის წარმოდგენა (გადახდის ქვითარი შემდეგი რეკვიზიტებით: სახელი, გვარი, თარიღი, თანხა, დანიშნულება).

**კითხვა:** გამოცემების შემთხვევაში მოთხოვნილია სატიტულო, პირველი და ბოლო გვერდი, არის შემთხვევები, როდესაც გამოცემის თარიღი და მაგ. ISBN, საავტორო უფლება და სხვ. მონაცემები არის არა სატიტულოზე, არამედ შემდეგ გვერდზეც, საჭიროა თუ არა ამ გვერდის დამატებაც?

დიახ სავალდებულოა.

**კითხვა:** ღონისძიების წინა, ან შემდგომი სემინარების ხანგრძლივობა რამდენი დღე შეიძლება იყოს? უნდა ეტეოდეს 7-8 დღეში მთლიანად?

**პასუხი:** სამოგზაურო გრანტი გაიცემა საერთაშორისო სამეცნიერო ან რეგიონულ ღონისძიებაზე ფაქტობრივად ყოფნის დღეების მიხედვით (სამეცნიერო ღონისძიების ჩატარების თარიღი მითითებული უნდა იყოს ოფიციალურ წყაროში/მოწვევაში), ასევე გამგზავრებისა და დაბრუნების დღეების ჩათვლით, არაუმეტეს 7 ღამისა და 8 დღისა;

**კითხვა:** თუ ბილეთის ფასი არ იცვლება და ღონისძიების დასრულებიდან რამოდენიმე დღე თავისი ხარჯით რჩება, მაშინ ამის გამო ხომ არ დაბლოკავს კომისია?

**პასუხი:** ამის გამო კომისია არ დაბლოკავს. ღონისძიების დასრულების შემდეგ გრანტის მიმღებს შეუძლია გარკვეული პერიოდით დარჩეს ღონისძიების ადგილზე. დამატებითი დღეების ხარჯი ფონდის მიერ ღონისძიების დასრულების შემდგომ არ ანაზღაურდება.

**კითხვა**: ჩაითვლება თანადაფინანსებად თუ მაღალ ღირებულ სასტუმროში გაჩერდა ნორმაზე დამატებითი თანხა დღიურ სასტუმროს გადასახადში თანადაფინანსებად?

**პასუხი:** არ ჩაითვლება.

**კითხვა:** რა კვოტები არის მიმართულებების მიხედვით?

**პასუხი:** კვოტები მიმართულებების მიხედვით არ არის. შეიქმნება რანჟირებული სია კრიტერიუმების მიხედვით დაგროვილი ქულების შესაბამისად.

**კითხვა:** თუ არის პროგრამა ჩინურ, იაპონურ, ან სხვა უცხოურ ენებზე აუცილებელია, თუ არა ქართულ ენაზე თარგმნა? თუ საკმარისია ინგლისურად პროგრამის წარმოდგენა?

**პასუხი:** ღონისძიების პროგრამა თარგმნას არ საჭიროებს ქართულ ენაზე. საკმარისია ინგლისურად წარმოდგენა. როგორც წესი, ღონისძიების ვებ-გვერდზე არის შესაბამისი ინფორმაცია ხელმისაწვდომი ინგლისურ ენაზე.

**კითხვა:** რამდენი მეცნიერი დაფინანსდა 2016 წლის მოკლევადიანი ინდივიდუალური სამოგზაურო საგრანტების კონკურსის ფარგლებში?

**პასუხი:** ჯამში დაფინანსდა 92 მეცნიერი.

**კითხვა:** როგორ ხდება სარეგისტრაციო გადასახადის ანაზღაურება.

**პასუხი:** თუ ღონისძიების სარეგისტრაციო გადასახადი გადახდილია ფონდის მიერ კონკურსის გამოცხადების შემდეგ, ამ შემთხევაში ეს ხარჯი ანაზღაურდება კონკურსში გამარჯვების შემთხვევაში.

**კითხვა:** თუ  მონაწილეობის სარეგისტრაციო გადასახადი, ბილეთის თანხა უკვე გადახდილია წინასწარ თანადამფინასნებლის/პირადად განმცხადებლის მიერ, სავალდებულოა თუ არა მისი ასახვა ბიუჯეტში?

**პასუხი:** დიახ, სავალდებულოა. გთხოვთ მიუთითოთ თანადამფინანსებლის ველში.

**კითხვა:** ანაზღაურდება თუ არა აეროპორტიდან გამგზავრება საკონფერენციო ქალაქამდე და როგორ უნდა აისახოს ეს ბაზაში?

**პასუხი:** დანიშნულების ქალაქამდე ტრანსპორტირება, ანუ ერთი ქალაქიდან მეორე ქალაქში გადასვლა (მაგ. რკინიგზით, ავტობუსით) ანაზღაურდება, ოღონდ საჭიროა შესაბამისი დოკუმენტის/ინვოისის წარმოდგენა. შესაბამისად, ტრანსპორტირების ჯავშანი/ინვოისის დასკანირებული pdf ფაილი უნდა ატვირთოთ ავიაბილეთების (ან, შესაბამისად, სხვა სატრანპორტო საშუალებების) ჯავშანი/ინვოისის დასკანირებულ pdf ფაილებთან ერთად.

**კითხვა:** პუბლიკაციები უნდა ითარგმნოს თუ არა?

**პასუხი:** პუბლიკაციები არ უნდა ითარგმნოს.

**კითხვა:** მე გახლავართ თსუ დოქტორანტი და ვაპირებ ინდივიდუალურ სამოგზაურო გრანტზე საბუთების შემოტანას. ამასთან დაკავშირებით ერთი კითხვა მექნება: ვირიცხები თსუ სადოქტორო პროგრამაში, თუმცა ამჟამად ვიმყოფები გერმანიაში კვლევითი სტიპენდიით და ამიტომ დოქტორანტის სტატუსი დროებით მაქვს შეჩერებული. ცნობა რომელიც შემიძლია წარვადგინო როგორც დოქტორანტმა მოიცავს ინფორმაციას სადოქტორო პროგრამაში ჩემ ჩარიცხვაზე და სტატუსის შეჩერებაზეც. რა თქმა უნდა შემიძლია წარვადგინო არსებული სტიპენდიის დამადასტურებელი დოკუმენტაცია. რა შეიძლება კიდევ გაკეთდეს ამ შემთხვევაში?

**პასუხ:** ეს საბუთები საკმარისია

**კითხვა:** მე, ტილბურგის (ნიდერლანდების) უნივერსიტეტის დოქტორნატი და საქართველოს მოქალაქე, შემიძლია მივიღო ამ კონკურსში მონაწილეობა?

(2) დასაშვებია თუ არა რომ მოვითხოვო ჰოლანდიიდან საქართველოში მგზავრობის თანხები რათა მონაწილეობა მივიღო [TbiLLC](http://www.illc.uva.nl/Tbilisi/Tbilisi2015/) (თბილისი) საერთაშორისო კონფერენციაში, სადაც მე ვაკეთებ ზეპირ მოხსენებას?

**პასუხი**: იხილეთ საგრანტო კონკურსის პროგრამა და პირობების მუხლი 1. პუნქტი 2.-ი. „სამოგზაურო გრანტების საშუალებით ქართველ მეცნიერებს საშუალება ეძლევათ მონაწილეობა მიიღონ საზღვარგარეთ დაგეგმილ საერთაშორისო სამეცნიერო ღონისძიებაში“.

ჩვენი დებულების თანახმად თქვენ ვერ შეძლებთ საქართველოში დაგეგმილ საერთაშორისო ღონისძიებაში მონაწილეობის მიღებას.

**კითხვა:** რამდენად შესაძლებელია ინდივიდუალურ სამოგზაურო გრანტებში თანადაფინანსების სახით გამოყენებული იქნას "ფუნდამენტური სამეცნიერო საგრანტო პროექტების" ფარგლებში გათვალისწინებული უცხოეთში მივლინების თანხები?

**პასუხი:** სრულებით შესაძლებელია.

ნინო დემეტრაშვილი

**კითხვა:** მონაწილეობა მინდა მივიღო ფიზიოლოგთა კონგრესზე რომელიც ტარდება 29 ივნისი-1 ივლისი, პარიზში. მაქვს თუ არა უფლება განაცხადი შემოვიტანო სამოგზაურო გრანტის მე-2 ნაკადზე. პირველ ნაკადს მივეკუთვნები თუ მეორეს/

**პასუხი:** განაცხადი უნდა შემოიტანოთ მეორე ნაკადისთვის. ვინაიდან კონფერენცია გადადის ივლისში, იხილეთ ფონდის კალენდარი.

**კითხვა:** როგორც ჩვენთვის ცნობილია, სამოგზაურო გრანტები იწყება 15 მარტიდან. თუ იქნება შესაძლებლობა, რომ ფონდმა გამონაკლისი დაუშვას ჩვენს შემთხვევაში და გრანტის მოპოვების შემთხვევაში დაფინანსება რამოდენიმე დღით წინ გადმოსწიოს.

ჩვენს სამოგზაურო ხარჯებს: ვიზის თანხას, ავიაბილეთების ღირებულებას, დაზღვევას, დღიურ ხარჯს (1 დღე ***£40***) და სხვა. სულ: ***£680.00-ს***აფინანსებს საგრანტო კომიტეტი (***WCESET 2016*****Grant Committee).**მხოლოდ ﻿გასარკვევია სასტუმროს დაჯავშნის ამბავი ***£654.00***(შეიძლება ისიც დააფინანსოს კომიტეტმა). საგრანტო კომიტეტის უარყოფითი პასუხის შემთხვევაში, თუ იქნება საშუალება, რომ რუსთაველის ფონდმა დააფინანსოს მხოლოდ სასტუმროს დაჯავშნის ხარჯი? 

**პასუხი:** გაცნობებთ, რომ დირექტორის, 2016 წლის 16 იანვრის, N 11 ბრძანების თანახმად  კონკურსის პროგრამასა და მასში მონაწილეობის პირობებში შევიდა ცვლილება შემდეგი რედაქციით: " 2016 წლის 18 იანვარს გამოცხადდეს საგრანტო კონკურსი 2016 წლის 09 მარტიდან 2016 წლის 30 ივნისის ჩათვლით მოკლევადიანი ინდივიდუალური სამოგზაურო სახელმწიფო სამეცნიერო გრანტების გაცემის მიზნით" (იხ. დანართი brz- 11). შესაბამისად თქვენ შეგიძლიათ მიიღოთ მონაწილეობა კონკურსის პირველ ნაკადში.

თქვენი მეორე კითხვა ეხებოდა სასტუმროს ხარჯების ანაზღაურებას. უნდა იხელმძღვანელოთ საქართველოს პრეზიდენტის 2005 წლის 20 აპრილის N 231 ბრძანებულებით, დადგენილი დღიური ნორმების მიხედვით. ხოლო სასტუმროს დაჯავშნის ხარჯი არ შედის ფონდის მიერ დასაფინანსებელ ხარჯვით კატეგორიებში.

**კითხვა:** ნოტარიუსი არ ამოწმებს მოწვევას, რადგან ბეჭდის ნაცვლად მოწვევას დარტმული აქვს შტემპი. აქვს თუ არა აზრი თარგმანს ამ შემთხვევაში.

**პასუხი:** გაცნობებთ, რომ კონკურსის პირობების თანახმად საერთაშორისო სამეცნიერო ღონისძიებაში წარსადგენი მოხსენების მიღების და მიწვევის დამადასტურებელი დოკუმენტ(ებ)ი. თუ ეს დოკუმენტები შედგენილია უცხო ენაზე, ატვირთული უნდა იქნას თარგმანი დამოწმებული თარჯიმნის/თარჯიმანთა ბიუროს ბეჭდით. შესაბამისად დოკუმენტი ნოტარიუსის ბეჭდით დამოწმებას არ საჭიროებს.

**კითხვა:** მაინტერესებს თანადაფინანსების წერილში აუცილებლად უნდა იყოს თუ არა დაწერილი იმ თანხის ოდენობა რომესაც მაძლევს ჩემი უნივერსიტეტი ?

**პასუხი:** თანადაფინანსების წერილში აუცილებლად უნდა იყოს დაწერილი თანხა შესაბამისი ხარჯვითი კატეგორიების მითითებით.

**კითხვა:**მე რომ სარეგისტრაციო თანხას გადავიხდი მანამ სანამ მეორე ეტაპი გამოცხადდება, ამინაზღაურდება თუ არა კონკურსის გაომცხდებამდე გადახდილი თანხა?

**პასუხი:**როგორც  ფონდის გენერალური დირექტორის 2016 წლის 18 იანვრის #7 ბრაძნების მე-5 მუხლის  მე-2 პუნქტის  "ა" ქვეპუნქტში წერია მონაწილეობის სარეგისტრაციო გადასახადს, თუ იგი გადახდილია ფონდის მიერ კონკურსის გამოცხადების შემდეგ, რომელშიც გამარჯვებული საგრანტო პროექტი ფინანსდება აგინაზღაურდებათ.

**კითხვა:** უკვე ნაყიდი ბილეთის თანხა ამინაზღაურდება?

**პასუხი:**ტრანსპორტით (საჰაერო, სახმელეთო, საზღვაო ტრანსპორტი დანიშნულების ადგილამდე; მხოლოდ ეკონომკლასის ბილეთი) ორმხრივი მგზავრობის ხარჯების ანაზღაურება ხდება 2016 წლის 18 იანვრის #7 ბრაძნების მე-5 მუხლის  მე-2 პუნქტის "ზ" ქვეპუნქტით, ანუ ეს ხარჯი  გაწეული უნდა იქნეს საკონკურსო კომისიის მიერ დასაფინანსებლად შერჩეულ პრეტენდენტთა გამოვლენისა და დამტკიცების შემდეგ. ამრიგად, კონკურსში გამარჯვებამდე წინასწარ შესყიდული ბილეთის საფასურის ანაზღაურება არ ხორციელდება.